136 Tüzetes rész. 



Röpte gyors, ügyes és magas. Blasins a fasudarak s a háztetők 

 magasságáig látta emelkedni ; Altnm mintegy 10 m. közepes magassággal 

 jellemzi röptét. Koch úgy tapasztalta, hogy nedves, esős időben, vagy a 

 víz fölött vadászgatva, sokkal alacsonyabb színtájban szálldogál. Gyors 

 kanyarulatokban és változatos fordulatokban, a hosszúfülű denevérnél 

 ügyesebben repül. 



Táplálékául leginkább reczésszárnyú rovarok és kisebb éjjeli lepkék 

 szolgálnak, tehát kétségtelenül hasznos, csakhogy ritkasága miatt az erdö- 

 és mezőgazdaság szempontjából semmi jelentősége sincs. 



Valamint tavaszszal, úgy esténkint is a legelsők közt jelenik meg ; 

 Alttim némely évben már február közepén látta a szabadban. Az idő 

 viszontagságai iránt meglehetősen érzéketlen, gyakran esőben és viharos 

 szélben is röpköd. 



Télire épületekbe, tornyokba, pinczékbe, padlásokra és barlangokba 

 menekül s minthogy ilj-enkor egyes megfelelő helyeken nagyobb mennyi- 

 ségben található, Kolenafi az állatok összesereglését a vándorlással hozza 

 kapcsolatba. Összes búvóhelyei közül a mészkőbarlangokat kedveli leg- 

 kevésbbé. Téli szállását későn, Koch szerint olykor csak november 

 derekán foglalja el és fejjel lefelé csüng az üreg oldalfalain ; a hímek 

 teljesen szabadon, a nősténj-ek pedig valamilyen hasadékba húzódnak be. 

 A barlang szájától soha sem távozik messzire. Téli álma éber és szak- 

 gatott ; a bányákban és barlangokban telelő példányok többször felébred- 

 nek, gyakran változtatják helyüket s az ott telelő rovarokat v-adász- 

 szák. Érdekes, hogy az ah'ó állat Kolcnati szerint állítólag orrlyukait is 

 becsukja. 



Párzása nagyon korai időre esik. Koch szerint többnyire két, Altnm 

 szerint csak egy fia \an. A fiatalok július közepe táján már \ersenyt 

 repülnek anyjukkal s őszre már annyira megnőttek, hogj' az öregektől 

 meg sem különbözhetők. 



A pisze denevér nagyon eleven, n\'ughatatlan természetű állat. Ha 

 rejtekében pihen, folyton ide-oda mozgatja füleit s ajkait vonogatva, egyre 

 szimatol, vagy bundáját karmaival fésülgeti s jóízűen ropogtatja a bolhákat 

 és más élősködőit (Nycteribiae), melyektől oly sokat kell szenvednie. 

 Nagyon szelíd természetű ; valamennj-i denevér közt a legkönnyebben 

 tartható fogságban, ha csak kellőképen el tudjuk látni eleven rovarral. 

 Néhány nap alatt még az öregen befogott példányok is megszelídülnek. 



